b'\n_START_ARTICLE_\nF\xc3\xa2nea\xc8\x9ba Izvoarelor Cri\xc8\x99ul Pietros\n_START_SECTION_\nLocalizare\n_START_PARAGRAPH_\nAria natural\xc4\x83 (\xc3\xaenclus\xc4\x83 \xc3\xaen Parcul Natural Apuseni) se afl\xc4\x83 \xc3\xaen extremitatea sud-estic\xc4\x83 a jude\xc8\x9bului Bihor (\xc3\xaen ramura nordic\xc4\x83 a Mun\xc8\x9bilor Bihorului - grup\xc4\x83 montan\xc4\x83 a Apusenilor ce apar\xc8\x9bine lan\xc8\x9bului carpatic al Occidentalilor), pe teritoriul  pe teritoriul administrativ al comunei Pietroasa, \xc3\xaen imediata apropiere a drumului jude\xc8\x9bean DJ763 care leag\xc4\x83 Satul de vacan\xc8\x9b\xc4\x83 Boga de zona turistic\xc4\x83 Padi\xc8\x99.\n_START_SECTION_\nDescriere\n_START_PARAGRAPH_\nRezerva\xc8\x9bia natural\xc4\x83 cu o suprafa\xc8\x9b\xc4\x83 de un hectar a fost declarat\xc4\x83 arie protejat\xc4\x83 prin Legea Nr.5 din 6 martie 2000 (privind aprobarea Planului de amenajare a teritoriului na\xc8\x9bional - Sec\xc8\x9biunea a III-a - zone protejate, publicat\xc4\x83 \xc3\xaen Monitorul Oficial al Rom\xc3\xa2niei, Nr.152 din 12 aprilie 2000) \xc8\x99i se suprapune ariei de protec\xc8\x9bie special\xc4\x83 avifaunistic\xc4\x83 - Mun\xc8\x9bii Apuseni - Vl\xc4\x83deasa._NEWLINE_Rezerva\xc8\x9bia se afl\xc4\x83 pe malul r\xc3\xa2ului Boga (\xc3\xaen partea estic\xc4\x83 a satului Pietroasa) \xc8\x99i reprezint\xc4\x83 o zon\xc4\x83 natural\xc4\x83 acoperit\xc4\x83 cu f\xc3\xa2nea\xc8\x9b\xc4\x83 piemontan\xc4\x83 unde vegeteaz\xc4\x83 mai multe rarit\xc4\x83\xc8\x9bi floristice printre care \xc8\x99i o gladiol\xc4\x83 (Gladiolus imbricatus) cunoscut\xc4\x83 sub denumirea popular\xc4\x83 de s\xc4\x83biu\xc8\x9b\xc4\x83; specie de plant\xc4\x83 (ocrotit\xc4\x83 prin lege) protejat\xc4\x83 la nivel european prin Directiva 92/43/CE (anexa I-a) din 21 mai 1992 (privind conservarea habitatelor naturale \xc8\x99i a speciilor de faun\xc4\x83 \xc8\x99i flor\xc4\x83 s\xc4\x83lbatic\xc4\x83).'